NaiveNeuron/SloPal huggingface dataset:
Kamenický, Ladislav, poslanec NR SR (2022-04-28):
Ďakujem pekne. Pán Šeliga, zopakujem, čo ste povedal, že by ste chceli poraziť Roberta Fica politicky. Tak my tu dnes neriešime to, či bude Robert Fico odsúdený, alebo nebude. My dnes tu riešime, a vy to dobre viete ako právnik, to, či pôjde do väzby, alebo nepôjde. Takže ak napríklad mnohí politici aj v Európskej únii, bol to prípad francúzskeho prezidenta, rôznych iných politikov, ktorí do väzby nešli a boli normálne vystavení nejakému súdu a dostali, dostalo sa im nejaký nárok na spravodlivý proces, tak ak teda si stojíte za tým, že chcete politicky poraziť Roberta Fica, tak by ste nemali hlasovať za vydanie Roberta Fica do väzby. Ďalej hovoríme, je tu, veľa sa tu hovorí o spravodlivosti. Ja si dovolím povedať, že každý má nárok na spravodlivý súd, ale to, čo sa tu deje, to nie je spravodlivosť, to je, to je porušovanie absolútne všetkého, čo v právnom štáte existuje. A ak sa bavíme o legitimite Špecializovanej prokuratúry a Špecializovaného súdu, tak ja už neviem, koľko argumentov tu má padnúť, aby bolo jasné, že ľudia a ani my nedôverujeme ani špeciálnemu prokurátorovi, že nedôverujeme Špecializovanému súdu napríklad pod vedením pani Záleskej a podobných iných špeciálnych sudcov, ktorí rozhodujú tak, ako sa od nich očakáva. Je to... sú to angažovaní ľudia, ktorí rozhodujú podľa toho, ako, ako sa od nich chce. Hovoríte o tom, že veríte v systém. Ja za seba môžem úplne otvorene povedať, ja v tento systém neverím. Ja hovorím, je tu systém, ale niečo úplne iného. Je tu tzv. kolečko. To znamená, máte angažovaných vyšetrovateľov, angažovaných prokurátorov a angažovaných sudcov.
Fronc, Martin, poslanec NR SR (2015-04-16):
Nie ja, ja som protestoval, ale dobre. Kolega Petrák, hodne ste hovorili mimo témy, takže ja musím tiež reagovať mimo témy. Prvé, čo ste hovorili, že za 40 % nižšiu cenu akože to sa nedá postaviť, je to nereálne. Pripusťme, že je to tak. Váhostav išiel do takej zákazky. Váhostav išiel teda do zákazky, kde bude mať obrovskú stratu, a úprimne mi povedzte sám za seba, vy si myslíte, že vo Váhostave sú ekonomickí a finanční hlupáci alebo dobrosrdeční altruisti, alebo je to podvod? Lebo iná možnosť neexistuje. A druhá vec, nedá mi, hovorili ste o arogancii moci vo vyhadzovaní ľudí. Čo sa dnes deje na ministerstve školstva? Tam prehadzuje pán minister ľudí každý deň z jednej sekcie, na druhej prepúšťa. Len jeden príklad na všetky. Pán Krajčír, bývalý generálny riaditeľ sekcie regionálneho školstva bol dobrý pre desať ministrov – pre desať ministrov – napriek tomu, že ako odborník a nemuseli sme sa zhodnúť v názore. Bol dobrý aj pre vašich dvoch ministrov. Bol s ním spokojný pán minister Čaplovič a z hodiny na hodinu vyletel. Prečo? Nechcel sa podpísať a kryť nejaký kšeft? Môžete mi na to odpovedať? To nie je arogancia moci? Ale povedzte mi, toto nie je arogancia moci?
Laurenčík, Milan, podpredseda NR SR (2021-06-24):
Pán poslanec Rastislav Schlosár, nech sa páči.
Galis, Dušan, poslanec NR SR (2020-03-20):
Sľubujem. (Potlesk.)
Solymos, László, poslanec NR SR (2011-12-08):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: ústavnoprávnemu výboru a výboru pre hospodárstvo, výstavbu a dopravu. Ďalej, aby za gestorský výbor určila hlasovaním výbor Národnej rady pre hospodárstvo, výstavbu a dopravu a že určené výbory návrh zákona prerokujú v druhom čítaní vo výboroch do tridsiatich dní a v gestorskom výbore do tridsiatich dvoch dní od prerokovania návrhu zákona v Národnej rade v prvom čítaní.
B. Bugár, podpredseda NR SR: (2002-06-18):
(Hlasovanie.) Prítomných 114 poslancov, za návrh hlasovalo 107 poslancov, proti 1, zdržali sa 4, nehlasovali 2. Konštatujem, že sme schválili vládny návrh zákona o účtovníctve. Teraz pristúpime k hlasovaniu o vládnom návrhu zákona o medzinárodnej pomoci a spolupráci pri správe daní , tlač 1481. Spoločným spravodajcom je pán poslanec Brocka. Nech sa páči, môžete uvádzať jednotlivé hlasovania a zároveň vyzývam všetkých poslancov aj poslankyne, aby netelefonovali v rokovacej sále.
Šimečka, Michal, podpredseda NR SR (2023-12-14):
Ďakujem veľmi pekne. Pani poslankyňa Jurík.
P. Paška, predseda NR SR: (2008-10-23):
Poprosím teraz pána poslanca Petráka, aby ako spravodajca uviedol informáciu.
Blaha, Ľuboš, podpredseda NR SR (2024-06-12):
Na vaše vystúpenie, pán poslanec, evidujem jednu faktickú poznámku. Pán poslanec, pani poslankyňa Veronika Remišová, nech sa páči.
Bugár, Béla, podpredseda NR SR (2017-09-06):
Nech sa páči, prezentujme sa a hlasujme. (Hlasovanie.) Prítomných 139, za 1, proti 89, 49 poslancov sa zdržalo hlasovania. Bod 39 sme neschválili. Nech sa páči.
P. Csáky, podpredseda vlády SR: (2002-06-27):
Predkladaný vládny návrh zákona vychádza z potrieb zosúladenia policajného práva uplatňovaného orgánmi polície v Slovenskej republike s policajným právom Európskych spoločenstiev a Európskej únie najmä v oblasti medzinárodnej spolupráce ochrany osobných údajov, prevencie kriminality, ochrany ľudských práv a podrobnejšej úpravy pri zaistení osôb v podmienkach Železničnej polície. Novela zákona v nevyhnutnom rozsahu legislatívne upravuje doterajšie znenie zákona o Železničnej polícii s cieľom dosiahnuť zhodu so zákonom o Policajnom zbore. Vychádza zo skutočnosti, že zákon o Policajnom zbore, ako aj zákon o Železničnej polícii upravujú činnosť v ozbrojených bezpečnostných zboroch a v prípadoch zasahujúcich do základných práv a slobôd je nevyhnutné, aby rámcová úprava činností týchto ozbrojených bezpečnostných zborov bola upravená rovnako a aby ich činnosť v tejto oblasti bola jednotne regulovaná. Nová právna úprava prinesie jednoznačne vyšší štandard právnej istoty občanom, príslušníkom Železničnej polície a ostatným osobám. Predstavuje jasnú ochranu pred neoprávnenými a neodôvodnenými zásahmi do základných práv a slobôd zo strany štátnej moci. Úprava splňuje požiadavky z dohôd a odporúčaní v oblasti zosúladenia policajného práva s policajným právom Európskych spoločenstiev a Európskej únie. Predložený návrh zákona nepredpokladá zvýšené požiadavky na štátny rozpočet. Vo vláde Slovenskej republiky bol návrh zákona prerokovaný a schválený uznesením č. 413 zo dňa 24. apríla 2002. Vyslovujem súhlas s úpravami navrhnutými v informácii o prerokovaní vo výboroch Národnej rady Slovenskej republiky k predloženému vládnemu návrhu zákona. Záverom vás, vážení poslanci, žiadam o podporu predloženého návrhu zákona. Ďakujem pekne.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 140, za 78, proti 58, zdržali sa 4. Konštatujem, že sme uvedený návrh schválili.
Figeľ, Ján, podpredseda NR SR (2015-05-13):
Nech sa páči, Magda Košútová.
Paška, Pavol, predseda NR SR (2013-03-19):
Hlasujeme o bodoch 1 až 16 zo spoločnej správy, odporúčanie je schváliť. (Hlasovanie.) 142 prítomných, 82 bolo za, 60 sa zdržalo. Tieto body sme schválili.
Ďuriš Nicholsonová Lucia, podpredsedníčka NR SR (2018-05-17):
Ďakujem. Teraz, kolegyne, kolegovia, otváram možnosť prihlásiť sa do rozpravy ústne. Končím možnosť prihlásiť sa do rozpravy. Prihlásila sa pani poslankyňa... Pani poslankyňa Grausová, hlásite sa do rozpravy alebo s procedurálnym? Dobre, registrujem. Ešte počkáme na pani poslankyňu Grausovú. Dobre, takže prihlásili sa pani poslankyňa Zimenová, pán poslanec Ivan. Končím možnosť prihlásiť sa do rozpravy. Nech sa páči, pani poslankyňa Zimenová.
Eliáš, Richard, poslanec NR SR (2023-10-25):
Sľubujem. (Potlesk.)
B. Bugár, podpredseda NR SR: (2004-12-02):
Dávam slovo spravodajcovi z výboru pre hospodárstvo, privatizáciu a podnikanie poslancovi Alojzovi Přidalovi, aby informoval Národnú radu o výsledku prerokovania tohto návrhu vlády vo výboroch. Nech sa páči.
Bugár, Béla, podpredseda NR SR (2018-05-16):
Ďakujem pekne. Pýtam sa, či sa hlási ústne niekto do rozpravy k tomuto bodu. Nie. Vyhlasujem rozpravu za skončenú a zároveň prerušujem rokovanie. A nechcete sa vyjadriť? Tak prerušujem rokovanie o tomto bode. A tak ako sme sa dohodli, tak dovoľte, aby sme pristúpili k návrhu na voľbu člena Rady pre vysielanie a retransmisiu (tlač 929). Prosím teraz pána predsedu výboru pre kultúru a médiá pána poslanca Jarjabka, aby návrh uviedol.
Paška, Pavol, predseda NR SR (2013-11-27):
Dámy a páni, budeme pokračovať po krátkej prestávke v prerušenej rozprave. Pán poslanec Kaník pred prestávkou vystúpil ako posledný písomne prihlásený. Dávam teraz možnosť prihlásiť sa do rozpravy ústne. Nie je záujem. Vyhlasujem rozpravu za skončenú. Pán minister, chcete zaujať stanovisko? Nech sa páči. (Pokračovanie rokovania o vládnom návrhu zákona, ktorým sa mení a dopĺňa zákon č. 600/2003 Z. z. o prídavku na dieťa o zmene a doplnení zákona č. 461/2003 Z. z. o sociálnom poistení v znení neskorších predpisov , tlač 715.)
P. Paška, predseda NR SR: (2007-12-12):
Pani poslankyňa Vaľová.
Jurinová, Erika, podpredsedníčka NR SR (2014-07-10):
Pán poslanec Viskupič.
Bugár, Béla, podpredseda NR SR (2018-06-13):
Prezentujme sa a hlasujme. (Hlasovanie.) Prítomných 145, za 144, 1 nehlasoval. Konštatujem, že návrh sme schválili. Budeme pokračovať hlasovaním v prvom čítaní o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení (tlač 997). Pán poslanec Podmanický ako spravodajca z gestorského výboru pre sociálne veci, máte slovo. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 997.)
Hrnko, Anton, poslanec NR SR (2016-04-19):
Ďakujem veľmi pekne, pán predsedajúci. Pán Matovič, veľmi pozorne som si vypočul váš cca 40-minútový, nedá sa to povedať prejav, pretože to bolo vystúpenie. Lebo prejav má mať nejakú konštrukciu a nejaký zmysel. Keby som mal hodnotiť, tak by som ho hodnotil slovami jedného múdreho Záhoráka, ktorý povedal: „Si tacuisses, philosophus mansisses. Keby si bol mlčal, bol by si býval filozof. Takto vypadáš len ako obyčajný kverulant.“ Ďakujem.
Kočiš, Eduard, poslanec NR SR (2021-04-30):
Ďakujem pekne za slovo, pán predsedajúci. Keď je bývalý premiér hrdý na svojich bývalých ministrov, tak ja naňho hrdý nie som. Ani nie vôbec ako na premiéra a na ministra financií, si myslím, že nebudem hrdý nikdy. Neustále ospravedlňovanie sa, na ktoré sme si už zvykli, z ktorého si pán Matovič urobil svoj folklór, veď na tom sa nič nezmenilo. Opäť ste útočil na svojich koaličných partnerov, opäť ste útočili na všetkých a na každého, každý je vinný, každý je zodpovedný, iba vy ste ten jediný kráľ. Na vaše pôsobenie na poste premiéra Slovenskej republiky môžem povedať iba toľko, chvála pánu Bohu, že to bolo iba rok. Rok boja. Bojoval ste teda za koho, bojoval ste za aké hodnoty? Opäť ste útočil, lebo Fico, lebo HLAS, lebo Pellegrini a stále dokola, stále dokola. Jednoducho toto sa už nedá počúvať. Desať rokov ste vystupoval ako opozičný šašo, ako krikľúň a zrazu, keď sa národ zbláznil a dal vás do funkcie, na ktorú nemáte ani vzdelanostné, ani osobnostné a vôbec nie du-šev-né predpoklady, zrazu už bolo treba riadiť štát a zrazu stop! Ja to neviem, ja to nedokážem. Prečo, veď v tej opozícii to bolo také jednoduché? Ale, pán Matovič, byť opozičným krikľúňom a byť zodpovedný za štát je úplne iná a rozdielna vec. Rok ste chránil občanov Slovenskej republiky a ako to dopadlo? Tisíce mŕtvych, tisíce skrachovaných podnikateľov, tisíce detí, ktoré nám v domácom prostredí hlúpli, pretože ste dal zatvoriť školy, ktoré sa zatvárajú posledné aj v čase vojny. Spotreba, ktorú ste tuná spomínal. Pán Matovič, jesť treba a platiť účty tiež. Toto je tá vaša spotreba. A pokiaľ ste tu infantilne zase poznamenal, že celá opozícia sme si tým naším zvolávaním údajných protestov strelili do kolena, tak vy ako premiér Slovenskej republiky ste si strelil do hlavy, a to poriadne veľkú guľku. Ďakujem pekne.
Hort, Milan, podpredseda NR SR (2011-10-18):
Ďakujem, pán minister, a teraz poprosím spravodajcu, ktorého určil gestorský výbor pre hospodárstvo, výstavbu a dopravu, pána poslanca Alojza Přidala, aby nás oboznámil s úvodnou spravodajskou informáciou. Pán poslanec, skúsme to zrýchliť, aby sme to stihli do zasadnutia grémia. Nech sa páči.
Hrnčiar, Andrej, podpredseda NR SR (2017-04-05):
Nech sa páči, pani spravodajkyňa.
Šeliga, Juraj, podpredseda NR SR (2020-12-03):
Poslankyňa Pleštinská, ale...
M. Fedor, minister obrany SR: (2006-04-19):
Vážený pán predsedajúci, pani poslankyne, páni poslanci, týmto vás prosím, aby ste vyslovili súhlas s navrhovanou zmenou mandátu ženijnej jednotky v Iraku. Ďakujem.
Mezenská, Helena, poslankyňa NR SR (2013-03-22):
Ja verím, že mnoho návrhov a pripomienok, ktoré predložili kolegovia pán Fecko a pán Mičovský, bolo v rámci výboru zapracovaných, konštruktívne zapracovaných, ale po tom, ako som si vypočula aj túto rozpravu, aj kolegov, ich bezprostredné výstupy z tohto výboru, to podstatné – a to je ponechanie inštitútu predkupného práva – v tomto zákone ponechané nebolo. Ja chcem, poslanec pán Fecko, oceniť tvoju snahu, obdivujem naozaj tvoj vytrvalý a neutíchajúci záujem o záchranu slovenskej pôdy a tvoju snahu o sprehľadnenie pozemkových vzťahov. Ďakujem ti rovnako za vecný, odborný, argumentačne výživný a nespochybniteľný príspevok.
Ďuriš Nicholsonová, Lucia, podpredsedníčka NR SR (2017-02-01):
Ďakujem veľmi pekne, pán spravodajca. Otváram rozpravu. Písomne sa neprihlásil nikto. Otváram teraz možnosť prihlásiť sa ústne do rozpravy. Nech sa páči. Neprihlásil sa nikto. Vyhlasujem rozpravu za skončenú. Prípadne niečo dodať na záver, pán minister, pán spravodajca? Nie, nie je tomu tak. Prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon č. 9/2010 Z. z. o sťažnostiach v znení neskorších predpisov . Vládny návrh zákona je pod tlačou 361. Návrh na jeho pridelenie na prerokovanie výborom je v rozhodnutí pod č. 377. Poprosím pani podpredsedníčku vlády a ministerku spravodlivosti Luciu Žitňanskú, aby predmetný návrh zákona uviedla. Nech sa páči.
Laššáková, Jana, podpredsedníčka NR SR (2015-04-16):
Pán poslanec Martvoň, nech sa páči.
Laššáková, Jana, podpredsedníčka NR SR (2015-06-23):
Prerušujem rokovanie o tomto bode programu. Dovoľte mi, panie poslankyne, páni poslanci, aby som vás informovala o ďalšom postupe. Podľa odsúhlaseného postupu teraz bude nasledovať skrátené legislatívne konanie o niektorých opatreniach týkajúcich sa prípravy významných investícií (tlač 1625), ktoré prerokovávame v skrátenom legislatívnom konaní. Po skončení tohto bodu bude ďalej pokračovať rozprava k bodu Riešenia migračných výziev, ktorým aktuálne čelí Európska únia. A navrhujem, aby sme s rozpravou pokračovali aj zajtra. Termínované body ministra práce, bod 76 až 78, prerokujeme po skončení rozpravy k riešeniu migračných výziev. Je s takýmto postupom všeobecný súhlas? (Súhlasná reakcia pléna.) Áno, ďakujem vám veľmi pekne. Takže budeme pokračovať, pristúpime k druhému čítaniu o vládnom návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií, ktorý prerokúvame v skrátenom legislatívnom konaní. Vládny návrh zákona je pod tlačou 1625, výsledky rokovania výborov sú v tlači 1625a. Prosím ministra hospodárstva Slovenskej republiky Vazila Hudáka, aby vládny návrh zákona odôvodnil. Nech sa páči, pán minister, máte slovo. [Rokovanie o vládnom návrhu zákona, ktorým sa mení a dopĺňa zákon č. 175/1999 Z. z. o niektorých opatreniach týkajúcich sa prípravy významných investícií a o doplnení niektorých zákonov v znení neskorších predpisov a ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 1625.]
Vážny, Ľubomír, podpredseda vlády SR pre investície (2015-06-25):
Ďakujem, vážená pani podpredsedníčka Národnej rady. Vážené panie poslankyne, páni poslanci, vážení členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešných interpelácií neprítomných členov vlády a oznámil ministrov poverených ich zastupovaním. Neprítomní sú: podpredseda vlády a minister zahraničných vecí a európskych záležitostí Miroslav Lajčák, zahraničná pracovná cesta, zastupuje ho podpredseda vlády pre investície Ľubomír Vážny; ďalej podpredseda vlády a minister financií Peter Kažimír, zahraničná pracovná cesta, zastupuje ho podpredseda vlády pre investície Ľubomír Vážny; ďalej podpredseda vlády a minister vnútra Slovenskej republiky Robert Kaliňák, tuzemská pracovná cesta, zastupuje ho minister spravodlivosti Tomáš Borec; minister dopravy a regionálneho rozvoja Ján Počiatek, zastupuje ho minister spravodlivosti Tomáš Borec; minister práce, sociálnych vecí a rodiny Ján Richter, ktorého zastupuje minister kultúry Marek Maďarič; tiež je neprítomný minister obrany Martin Glváč, ktorého zastupuje minister kultúry Marek Maďarič; ďalej minister hospodárstva Vazil Hudák, tiež zahraničná pracovná cesta, zastupuje ho minister pôdohospodárstva a rozvoja vidieka Ľubomír Jahnátek; ďalej minister životného prostredia Peter Žiga, ktorého zastupuje minister pôdohospodárstva a rozvoja vidieka Ľubomír Jahnátek; a tiež je neprítomný minister zdravotníctva Viliam Čislák, zastupuje ho minister školstva, vedy, výskumu a športu Juraj Draxler. Vážená pani podpredsedníčka, ďakujem, skončil som.
Bugár, Béla, podpredseda NR SR (2019-09-18):
Pán poslanec, ja vám navrhujem radšej prerušiť, lebo ešte máte 14 minút, a potom pokračovať až po hlasovaní. Ďakujem veľmi pekne. Prerušujem rokovanie o tomto bode programu a budeme pokračovať o pár minút hlasovaním. (Prestávka.) (Po prestávke.)
P. Hrušovský, podpredseda NR SR: (2002-04-11):
(Akt tajného hlasovania.)
V. Veteška, podpredseda NR SR: (2004-03-03):
Pristúpime k prvému čítaniu o vládnom návrhu zákona o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) . Vládny návrh zákona ste dostali ako tlač 566. Návrh na jeho pridelenie na prerokovanie výborom máte v rozhodnutí č. 603. Prosím podpredsedu vlády Slovenskej republiky pána Pála Csákyho, aby uviedol vládny návrh zákona.
Viskupič, Marián, poslanec NR SR (2023-02-10):
Ďakujem pekne za slovo. No meniť pravidlá volebného zápasu takto blízko pred už definovanými, už schválenými voľbami je podľa mňa absolútne za hranicou akejkoľvek úcty ku demokracii, akejkoľvek úcty ku dodržiavaniu, ja neviem, ducha ústavy, zákonov, ale aj nepísaných ľudských pravidiel. Kolegovia z OĽANO, urobme si test Ficom. Ak by chcel Robert Fico meniť pravidlá parlamentných volieb, bez ohľadu na to ako významne alebo bezvýznamne, osem mesiacov pred voľbami, boli by ste na nohách všetci vy, bola by na nohách celá krajina, boli by na nohách všetci. A ja si myslím, že je jedno, kto chce meniť osem mesiacov pred voľbami volebné pravidlá, je to neférové a aj tak by mala byť celá krajina na nohách a takéto niečo by sme nemali dopustiť. Ak chceme diskutovať o zmenách volebných pravidiel, áno, ale tých ďalších volieb, ktoré povedzme budú teda za necelých päť rokov. Taká diskusia má zmysel a taká je férová, ale nie toto. Ďakujem pekne.
B. Bugár, podpredseda NR SR: (2006-01-31):
Dávam slovo spravodajcovi, ktorého určil navrhnutý gestorský výbor, výbor pre verejnú správu, Karolovi Mitríkovi. Pán poslanec, nech sa páči. K. Mitrík, poslanec: Vážený pán podpredseda, kolegyne, kolegovia, predseda výboru pre verejnú správu ma určil ako spravodajcu k návrhu poslancov na vydanie zákona, ktorým sa mení a dopĺňa zákon č. 395/2002 Z. z.  o archívoch a registratúrach. V zmysle rokovacieho poriadku podávam spravodajskú informáciu k uvedenému návrhu zákonu. Konštatujem, že uvedený návrh zákona spĺňa všetky náležitosti z formálnoprávnej stránky v zmysle rokovacieho poriadku. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky potrebné informácie. Vychádzajúc z oprávnení, ktoré pre mňa ako pre spravodajcu v zmysle rokovacieho poriadku vyplývajú, odporúčam, aby Národná rada sa uzniesla, že uvedený návrh zákona prerokuje v prvom čítaní. V súlade s rozhodnutím predsedu a v zmysle rokovacieho poriadku navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu, výbor pre hospodárstvo, privatizáciu a podnikanie a výbor pre verejnú správu. Za gestorský výbor navrhujem výbor pre verejnú správ. Odporúčam aby prerokovali predmetný návrh zákona výbory v lehote do 30 dní a gestorský výbor do 31 dní od jeho prerokovania v prvom čítaní na schôdzi Národnej rady. Skončil som, pán predsedajúci.
M. Číž, podpredseda NR SR: (2007-02-07):
Chcem vás informovať, že o ospravedlnenie svojej neúčasti na dnešnom rokovacom dni písomne požiadali títo poslanci: pán Vladimír Mečiar, Peter Gabura, Martin Fedor, Zoltán Horváth, Juraj Horváth, Mikuláš Dzurinda, Zdenka Kramplová. Na zahraničnej pracovnej ceste je predseda Národnej rady Pavol Paška a poslanci Pál Csáky, Ferdinand Devínsky a Maroš Kondrót. Teraz budeme pokračovať v prerušenej rozprave v druhom čítaní o vládnom návrhu zákona, ktorým sa mení a dopĺňa zákon č. 276/2001 Z. z. o regulácii v sieťových odvetviach a o zmene a doplnení niektorých zákonov v znení neskorších predpisov, tak ako to máme v tlači 149. Poprosím, teda pána ministra hospodárstva Ľubomíra Jahnátka, aby zaujal miesto, ako sa aj stalo, rovnako pána spravodajcu. Chcem pripomenúť, že včera neukončil svoje vystúpenie pán poslanec Janiš, takže mu odovzdávam slovo, aby mohol dokončiť svoje vystúpenie. Zároveň pripomínam, že sa pripraví pán poslanec Lipšic. Nech sa páči, pán poslanec.
Hlina, Alojz, poslanec NR SR (2015-11-24):
Ďakujem veľmi pekne. Ja som iba toto mal k tomuto návrhu zákona. Samozrejme, ja som tu namietal a kto už by tu sa tým zaoberal? Ale, nevadí, pre pamäť času a miesta som uviedol moje výhrady k tomu a dovolil som si uviesť malú poznámku k zneužívaniu diplomatických pasov. Ďakujem pekne.
Kaník, Ľudovít, poslanec NR SR (2011-09-09):
Ďakujem. Som rád, že pani poslankyňa Tomanová v závere povedala, vlastne uznala, že tak, ako je spravený zákon o sociálnom poistení, ktorý som svojho času predkladal do parlamentu, aj keď treba v ňom urobiť isté zásahy, je systémovo dobre nastavený. A zároveň, žiaľbohu, musím avizovať, sme v prvom čítaní, ale že mám problém s tým, že v návrhu toho zákona sa novelizuje zákon o sociálnom poistení tak, že sa z neho prakticky vyhadzuje zásluhovosť, alebo sa znižuje na zanedbateľnú čiastku, a zavádza sa z môjho pohľadu rovnostárstvo. To sme novelou zákona alebo novým zákonom o sociálnom poistení práve zrušili. A podľa mňa sme zrušili nespravodlivosť a zaviedli spravodlivosť v tom smere, že celoživotná aktivita človeka sa má odraziť vo výške jeho dôchodku. Nevidím nič dobré a spravodlivé na tom, aby trvalo nezamestnaný poberateľ sociálnych dávok mal rovnaký dôchodok, ako tvrdo pracujúca učiteľka v materskej škôlke, predavačka v potravinách alebo robotník. A tam týmto zákonom sa vraciame k tomu, že dôchodok už nebude poistením, ale sociálnou dávkou, a poistenie nebude poistením, ale daňou. A to sa mi nepáči a určite budem mať v druhom čítaní veľmi zásadné pozmeňujúce návrhy na túto tému.
Gibalová, Monika, poslankyňa NR SR (2012-04-04):
Sľubujem. (Potlesk.)
Hrnčiar, Andrej, podpredseda NR SR (2019-02-06):
Takže pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy, do rozpravy sa neprihlásil nikto, vyhlasujem všeobecnú rozpravu za skončenú. Záverečné slovo, navrhovateľ, nech sa páči.
M. Hort, podpredseda NR SR: (2009-09-11):
Konštatujem, že som nedostal žiadnu prihlášku do rozpravy, a preto sa pýtam, kto sa do rozpravy hlási ústne. Opäť nikto. Vyhlasujem rozpravu za skončenú. Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov a o zmene a doplnení niektorých zákonov . Vládny návrh zákona je uverejnený ako tlač 1102 a spoločnú správu výborov máte ako tlač 1102a. Pán minister, prosím, ujmite sa slova a odôvodnite tento vládny návrh zákona. Nech sa páči.
Žiga, Peter, podpredseda NR SR (2024-04-24):
Poslanec Pročko.
Glváč, Martin, podpredseda NR SR (2016-04-22):
Ďakujem veľmi pekne. Vyčerpali sme zoznam všetkých písomne prihlásených do rozpravy a pýtam sa, či sa chce niekto prihlásiť do rozpravy ústne. Ukončujem možnosť prihlásiť sa ústne. Posledný... (Reakcie z pléna.) Poprosím už netlačiť tlačidlá. A prečítam zoznam všetkých. Takže sú to pán poslanec Štarchoň, Grausová, pán poslanec Jarjabek, Kotleba, Binder, Hrnko, Krištúfková, Fecko, ďalej poprosím, Krajčí, poslanec Lukáč, poslankyňa Pfundtner, pán poslanec Simon, Laurenčík, Grendel, Remišová, Grausová, Matovič, Budaj, Pčolinský, Dostál, poprosím ďalej, Galko, Viskupič, Droba, Procházka, Burian, Pčolinská, Číž, Lipšic, Cigániková. (Reakcie z pléna.) Páni poslanci, naozaj musíme sa dohodnúť, prestaňte to mačkať, prosím posledného. Posledná je pani poslankyňa Cigániková. Ďakujem veľmi pekne. O vystúpenie v rozprave požiadal predseda Národnej rady pán Andrej Danko. (Reakcie z pléna.) Páni poslanci, ktorí ste uvedení s procedurálnymi návrhmi, hlásili ste sa do rozpravy, hej? (Reakcie z pléna.) Tak ste v rozprave podľa tohto poradia. Pán predseda, nech sa páči.
Bugár, Béla, podpredseda NR SR (2016-11-30):
Prezentujme sa a hlasujme. (Hlasovanie.) Prítomných 142, za 53, proti 19, zdržalo sa 70 poslancov. Konštatujem, že návrh nebol schválený.
Bugár, Béla, podpredseda NR SR (2011-07-07):
Pán poslanec Marcinčin tu nie je, takže pán poslanec Raši.
Remišová, Veronika, poslankyňa NR SR (2018-10-24):
Prosím vás, nechajte ma dokončiť, pán predsedajúci. (Prerušenie vystúpenia predsedajúcim.)
Mezenská, Helena, poslankyňa NR SR (2012-10-24):
Dovolím si aj ja zaujať postoj k tomu, čo tu bolo prednesené pánom poslancom. Ja naozaj jeho prejav považujem ako moji predrečníci za veľmi pôsobivý, vášnivý aj plynulý. Avšak v rovine reči sa to naozaj veľmi dobre počúva a dá sa vnímať všetko to, čo rozprávate, akurát váš prejav naozaj je ideologický a je neúprimný, pretože ja vyhodnocujem súlad toho, čo hovoríte, s tým, čo robíte. A všetky tieto reči, tieto slová, ktoré tu boli prednesené, nie sú kryté reálnymi skutkami. Naozaj aj v tomto parlamente je pripravených mnoho návrhov, ktoré sú ďaleko sociálnejšie v dopadoch, ako tie návrhy, ktoré pripravuje vláda a ktoré vy ako poslanci vládnej strany podporujete, a napriek tomu nie sú schválené. To znamená, pokiaľ váš prejav, vaše slová nebudú súladiť s tým, ako budete konať, takéto prejavy nás veľmi nezasiahnu. Ďakujem.
P. Minárik, poslanec: (2009-09-09):
Predseda Najvyššieho súdu a jeho praktiky voči svojim kolegom, a dokonca by som povedal tým najkvalitnejším a tým málo sudcom, ktorí majú aspoň aký-taký názor, sú toho dôkazom.
Laurenčík, Milan, podpredseda NR SR (2021-06-30):
Pán poslanec Vážny zrejme skúša moju pozornosť, ale prihlásil sa ďaleko po možnosti prihlásiť sa na faktické poznámky, takže nedostane slovo. A na faktické poznámky bude reagovať pán poslanec György Gyimesi. Dobre som to povedal?
Matovič, Igor, poslanec NR SR (2016-04-21):
Pán Bugár, ja v podstate voči vám ľudsky, osobne, nemám nič. Vždy, keď som vám niečo vyčítal, boli to vaše politické prešľapy. A budem to robiť aj naďalej, aj keď niektorí noví moji opoziční kolegovia hovoria, že nie. My by sme sa tu mali asi mojkať a nemali by sme si tu nič vyčítať a urobíme tu dôstojnú Národnú radu. Nie! Úlohou opozície je kontrolovať vládnu moc. Vy ste teraz na druhej strane. Budem vás rovnako hrýzť, ako som hrýzol Fica, a môžte robiť čiary a hovoriť, že ste so mnou skončili. Lebo, bohužiaľ, vy nie ste nepopísaný list. Vy máte 27-ročný pobyt v politike. Bohužiaľ, za tých 27 rokov ani raz ste neboli schopný zobrať zodpovednosť a ísť do vlády. Stále ste boli iba v parlamente, lebo to je pohodlné usmievať sa do kamery a nič v podstate reálne výkonné nerobiť a nezobrať zodpovednosť. A keď ste povedali jednu vetu na záver vašej reči, že urobíme maximum pre lepší život občanov nášho štátu, tak keď sa pozrieme na vašu 27-ročnú politickú kariéru, bohužiaľ, nepovedali ste ktorých občanov. Lebo za tých 27 rokov ste robili lepší život iba vašim susedom na ulici: pánovi Hideghétymu, pánovi Czuczovi a vašemu kmotrovi, poslaneckému kolegovi Jakabovi. Toto je robenie lepšieho života Bélom Bugárom za 27 rokov! Dobrovoľne ste sa rozhodli kryť zločincov zo SMER-u a ja vám to budem pripomínať, lebo ľudia vás nevolili, aby ste zradili a išli so SMER-om vládnuť a išli robiť zločiny. Dobrovoľne ste sa rozhodli a môžte hovoriť čokoľvek, že nebola iná možnosť, že tu bol nejaký bubo Kotleba a kvôli tomu ste to išli urobiť. Nie! Vy ste to išli urobiť preto, lebo dopredu ste takto boli dohodnutí. Ak by ste neboli dohodnutí, tak po sneme SNS by ste volali zhrozený Sulíkovi, že čo sa stalo a chceli by ste sa stretnúť. Ale vy ste rýchlo, rýchlo išli za Ficom.
Blanár, Juraj, podpredseda NR SR (2021-06-24):
Pán poslanec Taraba, máte faktickú poznámku.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za návrh hlasovalo 129,  proti 1, hlasovania sa zdržali 2. Konštatujem, že sme schválili vládny návrh zákona, ktorým sa mení a dopĺňa zákon č. 97/1963 Zb. o medzinárodnom práve súkromnom a procesnom v znení neskorších predpisov a o zmene a doplnení niektorých zákonov aj s tými pozmeňujúcimi návrhmi, ktoré sme už prijali v rámci druhého čítania . Pristúpime k hlasovaniu o vládnom návrhu zákona, ktorým sa mení a dopĺňa zákon č. 55/1997 Z. z. o ochranných známkach v znení zákona č. 577/2001 Z. z. (tlač 358). Pán spravodajca, pán poslanec Vážny, nech sa páči, máte slovo.
Prostredník, Ondrej, poslanec NR SR (2024-01-08):
Ďakujem, pán predsedajúci. Lucia, ja veľmi pekne ďakujem za tvoj príspevok. Páčilo sa mi, ako si v prvej časti ukázala, že vládna koalícia zo svojho programového vyhlásenia, minimálne v tej časti, kde hovorí o legislatívnom procese, robí týmto návrhom de facto zdrap papiera. Šliape po vlastných predsavzatiach, po vlastnom programovom vyhlásení. No a ďalej si potom veľmi správne hovorila o tom, ako tie odôvodnenia skráteného legislatívneho konania sú postavené na vode, ako ich nemožno v tomto prípade vôbec, vôbec použiť. Ja poukážem na jeden drobný detail. Hneď ako ten prvý argument, prečo je potrebné skrátené legislatívne konanie, sa v návrhu uvádza, že je potrebné opraviť transpozíciu, smernice Európskej únie 2011/93 o boji proti sexuálnemu zneužívaniu detí. Možno by bolo dobré poznamenať, že túto transpozíciu vlastne robila vláda Roberta Fica v roku 2012, takže iba opravuje to, čo šlendriánsky, zle transponovala v roku 2012. Teda svojím príspevkom si vlastne ukázala, že všetky tie argumenty, ktoré sa používajú v prospech skráteného legislatívneho konania, sú iba akousi hmlou, sú akýmsi mlžením, a tebe sa tvojím vystúpením podarilo túto hmlu rozptýliť a ukázať pravú podstatu tohto, tohto návrhu. Táto hmla sa teda rozplýva pod váhou odborných argumentov a rozplýva sa aj vďaka rastúcemu povedomiu o škodlivosti tohto návrhu. Veľká vďaka.
Šeliga, Juraj, podpredseda NR SR (2021-03-31):
Dámy a páni, dobré ráno. Otváram šiesty rokovací deň 25. schôdze Národnej rady Slovenskej republiky. Na dnešnom rokovacom dni sa ospravedlnili pán poslanec Baránik, pani poslankyňa Brisudová, pán poslanec Krupa, pán poslanec Medvecký, pani poslankyňa Pčolinská a o ospravedlnenie z dôvodu neúčasti z dôvodu práceneschopnosti požiadal pán poslanec Kerekréti. Pokračujeme v prerušenej rozprave v druhom čítaní o návrhu skupiny poslancov na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, tlač 393. Poprosím pani poslankyňu Halgašovú a pána poslanca Zajačika, aby zaujali miesta určené pre navrhovateľa a spravodajcu. Zároveň, pani poslankyňa Halgašová, máte slovo v rozprave ako prvá, ktorá sa prihlásila ústne. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov v znení neskorších predpisov , tlač 393.)
P. Hrušovský, podpredseda NR SR: (2002-03-21):
(Hlasovanie.) Prítomných je 110 poslancov, za 104, proti 4, nehlasovali 2. Návrh sme schválili. Ďalší návrh.
Vašečka, Richard, poslanec NR SR (2023-05-17):
Ďakujem za reakciu, pán poslanec, aj za to, že vlastne poznáte to veľmi dobre z praxe, práve na prax reagoval tento zákon. Nechceli sme na to reagovať nejak, nazvem to, že splašene alebo niekto by to nazval, že hystericky, veľmi dôkladne sme si to preskúmali túto oblasť a povedali sme si, že bude dobré, ak rodičom, ktorí sú prví zodpovední za výchovu, dáme takýto, takúto možnosť do rúk presne právne stanovenú aj s nejakým návrhom pre školy. To znamená, že snažili sme sa maximálne to zjednodušiť aj spomenutý náhradný program, ktorý má škola zabezpečiť, bol prerokovaný, preskúmaný aj v spolupráci s ministerstvom školstva, aj s pánom ministrom, ktorý dlhé roky bol riaditeľom školy a veľmi dôkladne pozná teda tie okolnosti, ako, ako je potrebné zabezpečiť organizáciu vyučovacieho procesu a tak ďalej. A ja som odpovedal aj novinárom potom, ako bol zverejnený návrh tohto, tohto zákona, že tu naozaj nejde o to, aby sme kládli nejaké prekážky, aby sme sa snažili niečo zatajiť pred deťmi, ale aby sa to naozaj dialo v poriadku, v pokoji, vo všetkej počestnosti, aby rodičia sa nedozvedali spätne, možno aj o mesiac, že ich deti vlastne mali takéto niečo, oni o tom ani netušili. Takže je to reakcia na prax, ale vychádza to z veci, ktorú už máme dávno v slovenskom, ale napríklad aj v európskom a medzinárodnom merítku stanovené, je to preto, aby deti boli vychovávané, vzdelávané v zhode s náboženským a filozofickým presvedčením svojich rodičov. Toto sa vo všetkých tých slovenských aj európskych, aj medzinárodných dokumentoch opakuje, a preto z toho vychádzame aj my, pokladáme to za prirodzené, správne a veľmi dôležité popísať aj v oblasti školstva, teda priamo v školskom zákone.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme o skrátení lehoty. (Hlasovanie.) Prítomných 143 poslancov, za 80, proti 40, zdržalo sa 23 poslancov. Návrh bol schválený. Nech sa páči.
P. Minárik, poslanec: (2007-06-21):
A k pánovi Jarjabkovi, či tomu rozumiem ja alebo vy, nemôžeme posudzovať my dvaja. My sme zainteresovaní a každý si, samozrejme, o sebe myslí, že tomu rozumie. To nech posúdi niekto iný.
Žiga, Peter, podpredseda NR SR (2024-01-10):
Pán poslanec Hajko.
Laššáková, Jana, podpredsedníčka NR SR (2013-06-25):
Nech sa páči, pán poslanec Kuffa, máte slovo.
Laurenčík, Milan, podpredseda NR SR (2020-07-23):
Pán poslanec Matúš Šutaj Eštok.
Paška, Pavol, predseda NR SR (2012-07-03):
Nie sú faktické poznámky na vaše vystúpenie, pán poslanec. Uzatváram rozpravu. Pýtam sa, či chcete ešte ako navrhovateľ, ešte raz využiť priestor. Už nie. Pán spravodajca? Nech sa páči.
Vašečka, Richard, poslanec NR SR (2023-02-03):
Ďakujem za slovo. Začnem krátkym citátom „pokiaľ nikomu neubližujeme“. No my sme to práve kvôli tomu, že ten nedeľný predaj sa týka 80 % žien – zamestnankýň a pri prieskumoch, ktoré boli spomenuté a ktoré, samozrejme, ako pán navrhovateľ povedal, že nie sú absolútne, ale až 88 % týchto zamestnancov si želá, aby nebola nedeľná práca, pretože ak je, tak tam chodia. Ja som vďačný za oponentúru, ktorú predniesol pán predseda finančného výboru, na to sme tu. A keďže je to rozsiahle, tak ja sa potom ešte prihlásim do rozpravy a prejdem tie námietky. Pozorne som si to zapisoval. Ale viete, v Biblii, ktorú ja teda rád čítam, tak máme takú knihu, volá sa Náreky proroka Jeremiáša, tak mne to trocha tu tak pripomínalo toto vystúpenie, náreky proroka Jeremiáša, a trocha mi tam k tomu prichádzal aj taký prívlastok, že falošné náreky. A ja poznám také jedno príslovie, že kto chce, hľadá spôsoby, kto nechce, hľadá dôvody. Takže môžete si vyhodnotiť toto vystúpenie, že či to bolo, že chceme, alebo nechceme. Či pán poslanec chcel, alebo nechcel niečo vyriešiť. Mne vychádza, že nechcel. Viac potom poviem v rozprave. Ďakujem.
Hrnčiar, Andrej, podpredseda NR SR (2019-04-04):
Pýtam sa, či chce niekto z členov vlády reagovať. Nechce. Takže chcem zároveň členov vlády požiadať, aby podľa zákona o rokovacom poriadku svoju odpoveď na interpelácie dali poslancom aj písomne, a to v stanovenej lehote do 30 dní. Vyhlasujem tento bod programu za skončený. A pokračujeme v rokovaní siedmeho dňa 43. schôdze Národnej rady Slovenskej republiky druhým čítaním o návrhu skupiny poslancov na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, ktorý prerokuvávame v skrátenom legislatívnom konaní. Návrh zákona je pod tlačou 1412, výsledky rokovania výborov sú v tlači 1412a. Prosím poslanca Radovana Baláža, aby za skupinu poslancov návrh zákona odôvodnil. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa zrušuje zákon č. 385/2018 Z. z. o osobitnom odvode obchodných reťazcov a o doplnení zákona č. 595/2003 Z. z. o dani z príjmov v znení neskorších predpisov a ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov tlač 1412.)
Horecký, Ján, minister školstva, vedy, výskumu a športu SR (2022-10-20):
Ďakujem za túto pripomienku a naozaj ako som povedal, to svedčí len o tom, že ten systém nie je jednoduché možno zmeniť od stola ministerstva. Pretože to, čo ste spomenuli, je ten, ak by taká, ak takáto prax je, tak je tým, dovoľte mi použiť to slovo, takým najúbohejším spôsobom, ako túto vec riešiť. Pretože akoby tam ani nešlo o deti, ale o nejaký tovar, o nositeľov normatívu a financií a z tejto hry nemôžu byť vyradení rodičia, legitímni zákonní záujemci, pardon, zástupcovia a deti, ktoré majú svoje osobné ciele, ktoré treba jednoducho zladiť s tými spoločnými, a to najmä formou motivačnou a nie nejakou reštrikčnou, násilnou. Je to ťažšia koncepčná otázka, ktorej sa venujem dlhoročne a budem rád, ak budem môcť z tejto pozície tomu pomôcť. Ďakujem.
Milanová, Natália, dočasne poverená ministerka kultúry SR (2023-03-15):
Ďakujem veľmi pekne za slovo. Vážený pán predsedajúci, pani poslankyne, páni poslanci, dovoľte mi predložiť návrh na vyslovenie súhlasu Národnej rady Slovenskej republiky so Štatútom Medzinárodného centra pre registráciu seriálových publikácií. Návrh umožní univerzitnej knižnici ako súčasnému národnému centru pre medzinárodné štandardné číslovanie seriálových publikácii plnohodnotne zabezpečovať činnosť národného centra ISSN, zabezpečiť účasť zástupcu s hlasovacím právom na valnom zhromaždení ISSN vrátane práva byť volený a tiež aktívne a rovnocenne spolupracovať pri riadení systému ISSN. Univerzitná knižnica v Bratislave spolupracuje s medzinárodným centrom na základe dvojstrannej zmluvy v roku 1993 a jej dodatku z roku 1997. Uvedená zmluva však nemá charakter medzinárodnej zmluvy, ide iba o spoluprácu na technickej úrovni. Uvedený nedostatok sa predkladaným materiálom odstraňuje a znamená oficiálne pristúpenie Slovenskej republiky k štatútu. Vopred ďakujem veľmi pekne za podporu.
Pellegrini, Peter, predseda NR SR (2015-06-30):
Prezentujme sa a hlasujme o návrhu pána spravodajcu prerokovať návrh zákona v druhom čítaní. (Hlasovanie.) Prítomných 129 poslancov, za hlasovalo 39, proti bolo 14, zdržalo sa 68, nehlasovalo 8 poslancov. Tento návrh sme neschválili. Teraz poprosím pána poslanca Kaníka, aby uviedol hlasovanie v prvom čítaní o návrhu poslanca Chrena, Miškova, Kollára a Krajcera na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1609), bod 49 schváleného programu. (Hlasovanie o návrhu poslancov Národnej rady Slovenskej republiky Martina Chrena, Juraja Miškova, Jozefa Kollára a Daniela Krajcera na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1609.)
Kaník, Ľudovít, poslanec NR SR (2010-10-13):
Ďakujem. Pán poslanec Muňko bol tuším tri roky alebo aj viac riaditeľom Sociálnej poisťovne, ale musím konštatovať, že nepochopil systém. A aj pán Ondruš povedal, že ho netreba vysvetľovať. No treba to robiť, lebo, ako to vidím, absolútne nie je tomu rozumieť, pretože keď niekto povie, že sú tam ľudia v 2. pilieri, ktorí si nemôžu nasporiť na dôchodok, tak to je logický nezmysel, pretože čo je to nasporiť si na dôchodok. Nech človek zarába akúkoľvek sumu, vždy z toho odvodu 9 % z danej sumy odchádza na jeho osobný účet. To znamená, nemôže tam mať nič, ale bude tam mať nejakú sumu. Keď človek nezarába nič, len má otvorený účet, je nezamestnaný, tak nič nezískava ani z 1. piliera a ani zo Sociálnej poisťovne nedostane žiaden dôchodok, pretože v tomto sú obidva systémy rovnaké. Keď doň nič neodvediete, nič z neho nedostanete. Tento základný podľa mňa veľmi logický systémový prvok ste dodnes nepochopili zrejme.
Glváč, Martin, podpredseda NR SR (2018-10-19):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Eugenovi Jurzycovi, aby informoval o prerokovaní vo výboroch. Nech sa páči.
Kollár, Boris, predseda NR SR (2023-02-16):
Pán poslanec Susko.
Martvoň, Anton, poslanec NR SR (2015-10-06):
Ďakujem pekne. Pán poslanec Mikloško, myslím si, že korektné vystúpenie, ja dovolím si zareagovať. Áno, máš plne pravdu, že cirkev vykonáva verejnú službu, ktorá súvisí práve s tou duchovenskou a sociálnou službou, ktorú vykonávajú pre občanov. Ja dokonca budem trošku striktnejší, ja sa nezdržím pri tomto zákone, ja budem proti tomuto návrhu zákona z jedného dôvodu. Tak ako cirkev, ktorá práve cez financovanie zo štátneho rozpočtu si môže držať určitú nezávislosť navonok voči určitým vonkajším vplyvom, to isté je to, a každý to uznal, aj pri politických stranách a dokonca aj pri športe. Ja si neviem predstaviť, že niekto by povedal, že nech štát nefinancuje šport, nech sa šport sám seba uživí. Je to nemysliteľné. To je to isté dokonca aj pri verejnoprávnych inštitúciách, ktorými sú verejné vysoké školy. Ja si neviem povedať, že by niekto povedal, zrušme príspevky verejnoprávnym inštitúciám, vysokým školám, nech sa uživia samy. Proste nie. Ja ale chcem upozorniť na jeden fakt. Tento zákon alebo teda jeden z tých zákonov, ktorý menia predkladatelia, dokonca ktorý priamo súvisí s financovaním cirkví, je zákon, ktorý bol prijatý v roku 1949, je to zákon o hospodárskom zabezpečení cirkví. A tu si dovolím poukázať na to, že páni predkladatelia sa pustili do niečoho, na čo sa ani komunisti neodvážili, lebo v štyridsiatom deviatom bol v podstate nástup komunizmu, už od štyridsiateho ôsmeho, a tento zákon bol jedna z mála demokratických vecí, ktorú vtedy ešte komunisti mohli alebo museli prijať. Za tento zákon, nielen ho podporil, ale ho aj osobne podpísal jeden z mála nekomunistov, ktorí boli v tej Gottwaldovej vláde, pán Vavro Šrobár. Pre upozornenie, bol členom Demokratickej strany a potom v ´46. založil Stranu slobody, čiže pán Krajcer ak sa dáva do roviny liberálov, tak aj jeho predchodca liberálny za komunistickej vlády dokonca tento návrh podpísal, lebo to bola jedna z mála... (Prerušenie vystúpenia časomerom, reakcie z pléna.)
Laurenčík, Milan, podpredseda NR SR (2021-06-24):
Poslednú faktickú poznámku má pán poslanec Richard Nemec, nech sa páči.
Grausová, Natália, poslankyňa NR SR (2016-10-20):
Chcela by som ešte doplniť pána kolegu Uhríka a povedať občianke ministerke, právo, pravdu nezabijete, buď, aj keď ju budete neviem ako potláčať. Môžete vymyslieť, keď vymyslíte množstvo zákonov, ale tá pravda raz vyjde najavo. Čiže nepodarí. Tak ako sa doteraz tyranským režimom, ako sa diktátorským režimom nepodarilo pravdu zahlušiť, ani vy ju nezahlušíte, nech budete robiť čokoľvek.
Glváč, Martin, podpredseda NR SR (2016-09-07):
Na faktické poznámky bude reagovať pani poslankyňa Jurinová.
Jurinová, Erika, poslankyňa NR SR (2017-02-03):
Ďakujem pekne. Vnímam všetky problémy, ktoré ste, pani kolegyňa, tunák popísali a predstavili, je naozaj veľký problém neúplných rodín najmä s vymožiteľnosťou výživného. Mladé rodiny, mladí ľudia, neúplné rodiny sa dostávajú veľmi často do ohrozenia chudobou. Aj spôsob, ktorým ste sa rozhodli riešiť, vnímam veľmi pozitívne, aj ho podporujem. Na druhej strane si kladiem otázku, či v takejto forme, ako to navrhujete, bude naozaj realizovateľné štátom, že k tomu by sme možnože potrebovali aj nejaké zhodnotenie odborníkov, ktorí sa tomu venujú. Hej, lebo naozaj, nie som právnik. Tie návrhy v riešení sa mi veľmi páčia, podporujem ich, zahlasujem za ten návrh zákona, ale mám tam takú obavu, že či to fakt štát v takejto forme dokáže tú vymožiteľnosť zabezpečiť. V tomto som teda zatiaľ skeptik, ale myšlienka veľmi dobrá. Ja len pripomeniem, že rovnako sme aj my na nedávnej schôdzi sa snažili minimálne o to, aby sa zvýšilo minimálne výživné, ktoré štát určuje, keď sa nevedia rodičia dohodnúť. To sa mi zdá úplne až strašné, že niekomu dokáže štát vyrubiť 21 eur výživné, náhradné výživne, nie náhradné výživné, ale minimálne výživné. To sa mi zdá úplne scestné. A nebola tu vôľa v tomto parlamente ho zvýšiť ani na 40 eur, čo sa mi zdá takisto choré. Takže ďakujem veľmi pekne.
Gy. Juhász, poslanec: (2005-05-18):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a 68 zákona č. 350/1996 Z. z., ako i náležitosti určené v legislatívnych pravidlách. Z toho vyplýva, že návrh zákona obsahuje paragrafované znenie a dôvodovú správu. Predkladaným návrhom sa navrhuje, aby sa pri dočasnom pridelení Agentúrou dočasného zamestnávania na výkon práce do zahraničia a pri zahraničnej pracovnej ceste poskytovali náhrady z dôvodu zvýšenia nákladov. Návrh zákona nemá dosah na štátny rozpočet a na rozpočty obcí a vyšších územných celkov. Návrh zákona je v súlade s Ústavou Slovenskej republiky. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona č. 350/1996 Z. z. na tom, že po rozprave odporučí uvedený návrh zákona prerokovať v druhom čítaní. Súčasne odporúčam v zmysle § 74 ods. 1 zákona o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 1111 z 20. apríla 2005 prideliť návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre sociálne veci a bývanie. Ďakujem, pán predsedajúci, skončil som. Prosím, otvorte rozpravu.
B. Bugár, podpredseda NR SR: (2003-02-27):
(Hlasovanie.) Prítomných je 126 poslancov, za 30, proti 71, zdržalo sa 24, nehlasoval 1. Konštatujem, že tieto body sme neschválili.